b"\n_START_ARTICLE_\nCan Dalfo (Figueres)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de planta baixa i tres plantes de pisos amb una tribuna en el primer pis. La planta baixa de la fa\xc3\xa7ana queda definida per un encoixinat r\xc3\xbastic que compren els dos portals laterals i tres dobles finestres al centre. El registre superior, compr\xc3\xa8n les tres plantes superiors ordenades verticalment per pilastres adossades, de fust estriat i ordre d\xc3\xb2ric. A la primera planta, tribuna central suportada per m\xc3\xa8nsules, dos balcons laterals i dues finestres a cada banda. En el segon pis, balc\xc3\xb3 central i finestres laterals. En el tercer pis totes les obertures s\xc3\xb3n finestres. Corona la fa\xc3\xa7ana un fris cornisa. Les obertures dels dos primers pisos s'emmarquen dintre de motllures. A la dreta de l'edifici s'aixeca un cos vertical, que neix de la zona d'encoixinat i segueix tots els registres, acabant en una al\xc3\xa7ada superior mitjan\xc3\xa7ant una petita torre amb llanterna. Coberta de cer\xc3\xa0mica a quatre vessants."